ચાલુ સપ્તાહે યુએસ ફેડરલ રિઝર્વ દ્વારા હાલ વ્યાજદર નહીં વધારવાનો નિર્ણય કરાયો છે એટલું જ નહીં ડિસેમ્બર સુધીમાં વ્યાજદર વધારવાના સંકેતો આપ્યા છે. બુલિયન બજારના એનાલિસ્ટના જણાવ્યા પ્રમાણે અમેરિકામાં આગામી દિવસોમાં ચૂંટણી છે. એટલું જ નહીં વ્યાજદરમાં વધારો કરવામાં આવે તો સોના ઉપર પ્રેશર જોવાઇ શકે છે, પરંતુ હાલ યુએસ ફેડ દ્વારા વ્યાજદરમાં વધારો નહીં કરવાના નિર્ણયથી રાહત થઇ છે. એનાલિસ્ટના જણાવ્યા પ્રમાણે આગામી દિવસોમાં સોનામાં સુધારાની ચાલ જોવાઇ શકે છે, જોકે ડિસેમ્બરમાં વ્યાજદરમાં વધારો કરવાનો નિર્ણય કરાય તો ત્યાર બાદ સોનામાં ઘટાડો જોવાઇ શકવાનું અનુમાન વ્યક્ત કરાઇ રહ્યું છે.